CELEX: 62019TN0242
Language: hu
Date: 2019-04-09 00:00:00
Title: T-242/19. sz. ügy: 2019. április 9-én benyújtott kereset — Giant Electric Vehicle Kunshan kontra Bizottság

17.6.2019   
            
            
               HU
            
            
               Az Európai Unió Hivatalos Lapja
            
            
               C 206/87
            
         
      2019. április 9-én benyújtott kereset — Giant Electric Vehicle Kunshan kontra Bizottság
      (T-242/19. sz. ügy)
      (2019/C 206/77)
      Az eljárás nyelve: angol
      
         Felek
      
      
         Felperes: Giant Electric Vehicle Kunshan Co. Ltd (Kunshan, Kína) (képviselő: P. De Baere ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. január 17-i (EU) 2019/73 bizottsági végrehajtási rendeletet (1) a felperest érintő részében; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első, arra alapított jogalap, hogy az alperes annak megállapításával, hogy a felperes csoportja által végrehajtott alumínium-alapanyag beszerzés jelentős állami beavatkozás mellett történt, és az a 2016. június 8-i (EU) 2016/1036 európai parlamenti és tanácsi rendelet (2) 2. cikke (7) bekezdése c) pontjának első francia bekezdése alapján alapvetően nem tükrözte a piaci értékeket, nyilvánvaló értékelési hibát követett el.
               
            
                  2.
               
               
                  A második, arra alapított jogalap, hogy az alperes annak megállapításával, hogy a felperes csoportját az (EU) 2016/1036 rendelet 2. cikke (7) bekezdése c) pontjának harmadik francia bekezdése alapján érintették a korábbi, nem piacgazdasági rendszerből áthozott jelentős torzulások, nyilvánvaló értékelési hibát követett el.
               
            
                  3.
               
               
                  A harmadik, arra alapított jogalap, hogy az alperes megsértette az (EU) 2016/1036 rendelet 2. cikke (10) bekezdésének bevezető fordulatát, valamint a 2. cikk (10) bekezdése d) pontjának i. alpontját, mivel azzal, hogy nem igazította hozzá a rendes értéket az exportár és a rendes érték között a kereskedelem szintjén fennálló különbségekhez, és nem bocsátotta a felperes rendelkezésére a kiigazítás iránti kérelmének mennyiségi meghatározásához szükséges információkat, nem folytatott le tisztességes összehasonlítást.
               
            
                  4.
               
               
                  A negyedik, arra alapított jogalap, hogy az alperes megsértette az (EU) 2016/1036 rendelet 3. cikkének (2) bekezdését, 3. cikkének (3) bekezdését és 3. cikkének (6) bekezdését, amikor az áralákínálás és az áron aluli értékesítés kiszámítására érdekében nem hasonlította össze az importárakat az európai uniós gazdasági ágazat által ugyanazon a kereskedelmi szinten gyártott hasonló termék árával, abban az időpontban, amikor e termékek versenyhelyzetbe kerülnek egymással.
               
            
         (1)  A Kínai Népköztársaságból származó elektromos kerékpárok behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről szóló, 2019. január 17-i (EU) 2019/73 bizottsági végrehajtási rendelet (HL 2019. L 16., 108. o).
      
         (2)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendelet (HL 2016. L 176., 21. o.).